CELEX: 32006R1231
Language: da
Date: 2006-08-16 00:00:00
Title: Kommissionens forordning (EF) nr. 1231/2006 af 16. august 2006 om ændring af bilag I og II til Rådets forordning (EØF) nr. 2377/90 om en fælles fremgangsmåde for fastsættelse af maksimalgrænseværdier for restkoncentrationer af veterinærlægemidler i animalske levnedsmidler for så vidt angår ceftiofur og polyoxyethylensorbitanmonooleat og -trioleat   (EØS-relevant tekst)

17.8.2006   
            
            
               DA
            
            
               Den Europæiske Unions Tidende
            
            
               L 225/3
            
         
      KOMMISSIONENS FORORDNING (EF) Nr. 1231/2006
   af 16. august 2006
   om ændring af bilag I og II til Rådets forordning (EØF) nr. 2377/90 om en fælles fremgangsmåde for fastsættelse af maksimalgrænseværdier for restkoncentrationer af veterinærlægemidler i animalske levnedsmidler for så vidt angår ceftiofur og polyoxyethylensorbitanmonooleat og -trioleat
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2377/90 af 26. juni 1990 om en fælles fremgangsmåde for fastsættelse af maksimalgrænseværdier for restkoncentrationer af veterinærlægemidler i animalske levnedsmidler (1), særlig artikel 2 og 3,
   under henvisning til udtalelser fra Det Europæiske Lægemiddelagentur udarbejdet af Udvalget for Veterinærlægemidler, og
   ud fra følgende betragtninger:
   
               (1)
            
            
               Alle farmakologisk virksomme stoffer, som anvendes i Fællesskabet i veterinærlægemidler til dyr bestemt til konsum, skal vurderes i overensstemmelse med forordning (EØF) nr. 2377/90.
            
         
               (2)
            
            
               Ceftiofur er opført i bilag I til forordning (EØF) nr. 2377/90 for kvæg og svin, for så vidt angår muskel, fedt, lever og nyre, og for kvæg, for så vidt angår mælk. Bestemmelserne for ceftiofur bør i dette bilag udvides til også at omfatte får og alle pattedyrarter bestemt til konsum, for så vidt angår muskel, fedt, lever, nyre og mælk.
            
         
               (3)
            
            
               Polyoxyethylensorbitanmonooleat er opført i bilag II til forordning (EØF) nr. 2377/90 for alle dyrearter bestemt til konsum. Bestemmelserne for polyoxyethylensorbitanmonooleat bør i dette bilag udvides til at omfatte polyoxyethylensorbitanmonooleat og -trioleat og dække polyoxyethylensorbitantrioleat for alle dyrearter bestemt til konsum.
            
         
               (4)
            
            
               Forordning (EØF) nr. 2377/90 bør ændres i overensstemmelse hermed.
            
         
               (5)
            
            
               Fristen for, hvornår denne forordning finder anvendelse, bør være tilstrækkelig lang til, at medlemsstaterne får mulighed for i de markedsføringstilladelser for de pågældende veterinærlægemidler, der er udstedt i medfør af Europa-Parlamentets og Rådets direktiv 2001/82/EF af 6. november 2001 om oprettelse af en fællesskabskodeks for veterinærlægemidler (2), at foretage de tilpasninger, som på baggrund af denne forordning måtte være nødvendige.
            
         
               (6)
            
            
               Foranstaltningerne i denne forordning er i overensstemmelse med udtalelse fra Det Stående Udvalg for Veterinærlægemidler —
            
         UDSTEDT FØLGENDE FORORDNING:
   Artikel 1
   Bilag I og II til forordning (EØF) nr. 2377/90 ændres som angivet i bilaget til nærværende forordning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 16. oktober 2006.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. august 2006.
      
         
            På Kommissionens vegne
         
         Günter VERHEUGEN
         
         
            Næstformand
         
      
   
   
      (1)  EFT L 224 af 18.8.1990, s. 1. Senest ændret ved Kommissionens forordning (EF) nr. 1055/2006 (EUT L 192 af 13.7.2006, s. 3).
   
      (2)  EFT L 311 af 28.11.2001, s. 1. Senest ændret ved direktiv 2004/28/EF (EUT L 136 af 30.4.2004, s. 58).
   
      BILAG
      A.   Følgende stof indsættes i bilag I til forordning (EØF) nr. 2377/90 (liste over farmakologisk virksomme stoffer, for hvilke der er fastsat maksimalgrænseværdier for restkoncentrationer):
      1.   Antimikrobielle lægemidler
      1.2.   Antibiotika
      1.2.2.   Cephalosporiner
      
         
                     Farmakologisk virksomme stoffer
                  
                  
                     Restmarkør
                  
                  
                     Dyreart
                  
                  
                     MRL
                  
                  
                     Målvæv
                  
               
                     »Ceftiofur
                     
                  
                  
                     Summen af alle restkoncentrationer med betalactamstruktur udtrykt som desfuroylceftiofur
                  
                  
                     Alle pattedyrarter bestemt til konsum
                  
                  
                     1 000 μg/kg
                  
                  
                     Muskel
                  
               
                     2 000 μg/kg
                  
                  
                     Fedt (1)
                     
                  
               
                     2 000 μg/kg
                  
                  
                     Lever
                  
               
                     6 000 μg/kg
                  
                  
                     Nyre
                  
               
                     100 μg/kg
                  
                  
                     Mælk
                  
               
      B.   Følgende stof indsættes i bilag II til forordning (EØF) nr. 2377/90 (liste over stoffer, for hvilke der ikke gælder maksimalgrænseværdier for restkoncentrationer):
      3.   Stoffer, der generelt anses for sikre
      
         
                     Farmakologisk virksomme stoffer
                  
                  
                     Dyreart
                  
               
                     »Polyoxyethylensorbitanmonooleat og -trioleat
                     
                  
                  
                     Alle dyrearter bestemt til konsum«
                  
               
      
         (1)  For svin refererer denne MRL til »hud og fedt i naturligt forhold«.«